04/11/2013 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Expediente número: IN407A 2013/39

Despois de examinar o expediente instruido a pedimento da empresa Unión Fenosa Distribución SA, con enderezo para os efectos de notificación en Avda. de Arteixo, 171, 15007 - A Coruña, resultan os seguintes Primeiro.- 0 07/03/2008 esta dirección xeral ditou resolución pola que se autorizou administrativamente, se aprobou o proxecto de execución e se declarou a utilidade pública, en concreto, da infraestrutura eléctrica denominada “tiña Eléctrica de Alta Tensión (LAT) 220 kV San Caetano - Portodemouros”, nos termos municipais de Santiago de Compostela, Boqueixón, Touro e Arzúa (A Coruña) e Vila de Cruces (Pontevedra), promovida por Unión Fenosa Distribución SA (expediente IN407A 001/2005-DXIEM-AT). En relación con esta infraestrutura eléctrica, o 02/11/2009 esta dirección xeral ditou resolución pola que se autorizou administrativamente e se aprobou o proxecto de execución denominado “Anexo ao proxecto LAT 220 kV San Caetano - Portodemouros (variante soterrada entre os apoios 21 e 34)”, no termo municipal de Touro. A citada infraestrutura eléctrica ten por obxecto a repotenciación da “LAT 66 kV San Caetano - Portodemouros”, mediante o incremento da súa tensión a 220 kV e mantendo o mesmo trazado (salvo nos tramos soterrados e nas variantes do tramo aéreo). Esta liña aéreo-soterrada a 220 kV, con saída dende o pórtico da subestación de Portodemouros e remate nunha posición GIS da subestación de San Caetano, está constituída polos seguintes tramos: - Tramo aéreo circuíto simple duplex entre o pórtico da subestación de Portodemouros e o apoio n° 21. - Tramo soterrado simple circuíto entre os apoios n° 21 e 34. - Tramo aéreo simple circuíto entre os apoios n° 34 e 131. - Tramo soterrado simple circuíto entre o apoio n° 131 e a posición liña GIS na subestación de San Caetano. Segundo.- 0 24/02/2010 esta dirección xeral ditou resolución pola que se autorizou o cambio de titularidade e subrogación dos dereitos e obrigas asumidos en virtude das autorizacións administrativas outorgadas para o proxecto denominado “LAT 220 kV San Caetano — Portodemouros” de Unión Fenosa Distribución SA a favor de Red Eléctrica España SAU. Terceiro.- 0 13/03/2013 a empresa Unión Fenosa Distribución SA presentou a solicitude de desmantelamento de diversos tramos da “LAT 66 kV San Caetano - Portodemouros”, acompañada do proxecto de desmantelamento e estudo de xestión de residuos. Segundo consta na solicitude e no proxecto, unha vez finalizada a repotenciación da “LAT 66 kV San Caetano — Portodemouros”, e posta en servizo a 220 kV, cómpre proceder á desmontaxe daqueles tramos da liña 66 kV onde non se conservou o trazado para a nova LAT 220 kV (expediente IN407A 001/2005-DXIEM-AT). En consecuencia, preténdese desmotar un total de 54 apoios, así como os condutores dos tramos seguintes: - Tramo entre os apoios n° 1 e 10 da LAT 220 kV, correspondente co tramo entre os apoios n° 145 e 137 da LAT 66 kV, nos termos municipais de Vila de Cruces e Arzúa. - Tramo entre os apoios n° 21 e 34 da LAT 220 kV, correspondente co tramo entre os apoios n° 125 e 112 da LAT 66 kV, no termo municipal de Touro. - Tramo entre os apoios n° 55 e 72 da LAT 220 kV, correspondente co tramo entre os apoios n° 92 e 75 da LAT 66 kV, no termo municipal de Touro. - Tramo entre a subestación de San Caetano e o apoio n° 131 da LAT 220 kV, correspondente co tramo entre os apoios n° 15 e 1 da LAT 66 kV, no termo municipal de Santiago de Compostela. Cuarto.- 0 20/05/2013 os servizos técnicos da Xefatura Territorial de Pontevedra desta consellería emitiron informe no que se conclúe que non se atopan criterios técnicos nin administrativos para emitir informe desfavorable do devandito desmantelamento. O 13/06/2013 os servizos técnicos da Xefatura Territorial da Coruña desta consellería emitiron informe favorable sobre a dita solicitude de desmantelamento. Primeiro.- A Dirección Xeral de Enerxía e Minas é competente para resolver este expediente con fundamento no Estatuto de Autonomía de Galicia; no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas; no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio; no Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia; no Decreto 110/2013, do 4 de xullo, polo que se establece a estrutura orgánica da Consellería de Economía e Industria; no Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia; en relación coa Lei 54/1997, do 27 de novembro, do sector eléctrico; co Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; e coa Lei 30/1992, do 26 de novembro, de réxime xurídico das Administracións públicas e do procedemento administrativo común. Segundo.- De acordo co disposto no artigo 40 da Lei 54/1997, do 27 de novembro, o peche de instalacións de distribución de enerxía eléctrica requirirá autorización administrativa, cuxo procedemento ven regulado nos artigos 135 a 139 do Real decreto 1955/2000, do 1 de decembro. Terceiro.- A retirada da instalación ven recollida no artigo 155 do Real decreto 1955/2000, do 1 de decembro, como unha das causas de extinción da servidume de paso establecida para a execución dunha instalación eléctrica. Cuarto.- No expediente instruido para o efecto cumpríronse os trámites regulamentarios. Esta dirección xeral, de acordo co que antecede e no exercicio das competencias que ten atribuídas, 1. Autorizar o proxecto de desmantelamento da LAT 66 kV San Caetano - Portodemouros (tramos non afectados pola repotenciación a 220 kV), nos termos municipais de Santiago de Compostela, Arzúa e Touro (A Coruña) e Vila de Cruces (Pontevedra), promovido por Unión Fenosa Distribución SA (expediente: IN407A 2013/39). 2. Extinguir a servidume de paso constituída nos tramos a desmantelar. Todo isto de acordo coas seguintes condicións: Primeira.- O desmantelamento que se autoriza terá que realizarse de acordo coas especificacións e planos que figuran no proxecto presentado pola empresa promotora Unión Fenosa Distribución SA, titulado “Proxecto de desmantelamento e estudo de xestión de residuos da LAT 66 kV San Caetano - Portodemouros”, asinado polo enxeñeiro industrial Alfonso González Alvaro (colexiado n° 2920 do Colexio Nacional de Enxeñeiros de ICAI) e visado por este colexio, na súa Delegación de Galicia, con n° 0069/13 e data 27/02/2013. Segunda.- Durante a execución do proxecto cumpriranse as condicións técnicas e de seguridade dispostas nos regulamentos vixentes que lle sexan de aplicación. Así mesmo, deberanse cumprir os condicionantes sobre xestión de residuos e outros que sexan de aplicación, establecidos no Anexo das decisións da Dirección Xeral de Calidade e Avaliación Ambiental, do 30/12/2004 e 29/08/2006, sobre a cualificación ambiental da repotenciación a 220 kV da LAT 66 kV San Caetano - Portodemouros. Terceira.- O prazo para o desmantelamento das instalacións que se autorizan será de doce meses, contados a partir da data da notificación da presente resolución, producíndose a caducidade desta autorización se transcorrido o dito prazo non se tivera realizado. Unha vez rematado este desmantelamento, a empresa promotora deberá presentar a solicitude de acta de peche ante as Xefaturas Territoriais da Coruña e Pontevedra desta consellería, quen deberán estendelas tras as comprobacións técnicas que consideren oportunas. Cuarta.- A Administración reserva para si o dereito a deixar sen efecto esta autorización por calquera das causas sinaladas no artigo 34.1 do Decreto 1775/1967, do 22 de xullo, sobre o réxime de instalación, ampliación e traslado de industrias; por incumprimento das condicións estipuladas; pola facilitación de datos inexactos; ou por calquera outra causa legal ou regulamentaria que así o prevexa. Quinta.- Esta autorización outórgase sen prexuízo de terceiros e independentemente das autorizacións, licencias ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes contado a partir do día seguinte ao da notificación ou publicación desta resolución, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 9 de outubro de 2013 O director xeral de Enerxía e Minas Ángel Bernardo Tahoces